《石函桥》
宋代·董嗣杲

函开函闭管年丰，白傅能方夏禹功。
湖石记埋泥藓里，斗门字蚀水花中。
犁平阡陌犹春雨，船载笙歌自晚风。
遍倚暮阑怀古往，月明无奈瀑声空。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。